**«Елбасының дара жолы»**атты тақырыпта өткізілген дөңгелек үстелдің жоспары.

**Мақсаты:** Қазақстан Республикасының  Президенті Н.Ә.Назарбаев туралы  жан-жақты түсінік бере отырып, Елбасының қоғамға және

мемлекетке сіңірген еңбегі туралы пікір алмасу.

**Көрнекілігі:** ҚР Президенті Н.Ә.Назарбаевтың суреттері, кітап көрмесі слайд.

**Барысы:** Үнтаспадан «Елім менің» (әні естіліп тұрады)

**Қатысатын оқушылар:** 5 – 8 сынып оқушылары

**Кітапханашы:**Құрметті  «дөңгелек үстелге»  қатысушы қонақтар,  ұстаздар, оқушылар. Бірінші желтоқсан – Қазақстан Республикасының Тұңғыш Президенті күні. Барша Қазақстан халқы 1 желтоқсанда [Тұңғыш Президент](https://infourok.ru/go.html?href=http%3A%2F%2Fbilimsite.kz%2Ftarbie_sagaty%2F8899-menin-tungysh-prezidentim.html) күні мерекесін тойлауға дайындалып жатыр. Біз де өз тарапымыздан үлес қосудамыз. Біздің дөңгелек үстелдің мақсаты Елбасының қоғамға және мемлекетке сіңірген еңбектері туралы пікір алмасу.

Алаулаған алабынан нұр тамып,

Қазақ елін бүкіл дүние жүр танып.

Көк байрағың желбірейді төріңде

Гимнің тұр көгіңде шырқалып (**ҚР –ның мемлекеттік Гимн орындау)**

Енді Елбасы туралы бейнефильм көрейік.

**Елбасы оқушылар көзімен «Миға шабуыл»**

**Елбасының балалық шағына саяхат жасап көрейік.**

1. Біз Елбасының өмірі мен қызметі туралы не білеміз? (Кәусар)

2. Неліктен [Тұңғыш Президент](https://infourok.ru/go.html?href=http%3A%2F%2Fbilimsite.kz%2Ftarbie_sagaty%2F8899-menin-tungysh-prezidentim.html) күні мерекесі 1 желтоқсанда аталып отыр? (Алиби)

3. Жасөспірім Нұрсұлтан қандай болды екен? (Зере)

4. Н.Ә.Назарбаевтың еңбек жолы қалай басталды? (Балауса)

**Балалық шағы./слайд/**   
• Нұрсұлтан Әбішұлы Назарбаев 6 - шілде 1940 жылы Алматы облысы Қаскелең ауданындағы Шамалған ауылында туған. Балалық шағы таршылық жағдайда өтті. Үлкендердің мал бағуына, бау - бақша өсіруіне көмек көрсету керек болды, шөпшек теріп, отын жарды. Өзі еске алғандай, өсірген аз - маз өнімдерін сатып, үй - ішіне қажетті заттар алу үшін есек жеккен арбамен жақын маңдағы теміржол стансасына бару дегенің керемет мереке саналған. Мектепті жақсы оқып, жақсы білім алды. Ата - анасын қатты құрмет тұтты.  
**Жұмысшы Нұрсұлтан /слайд/** (Нұрдәулет)  
• Ол ерте есейді, орта мектепті бітіре салысымен Кеңес Одағындағы аса ірі Қарағанды металлургия комбинатының көлемді құрылысына аттанды. Құрылыста біраз еңбек еткеннен кейін бір топ қазақстандықтармен Украинаның Днепродзержинск қаласына барып металлург – жұмысшы мамандығын меңгерді. Бұл шойын құюшы, домна пешінің көмекшісі жұмыстарын атқарды, ал кейінірек инженер дәрежесіне көтерілді.  
**Президенттің саяси өмірбаянының бастауы /слайд/** Шұға  
• Сол жылдары оның басшылық қасиеттері жарқырап көрінді. Қалалық, облыстық және республикалық көлемде басшы органдарда жауапты қызметтер атқарды. Металлургиялық комбинатында партком хатшысы, Теміртау қалалық, Қарағанды облыстық және республикалық партия ұйымдарында экономикалық салаға жауап беретін хатшы болды.  
Ол Қазақстан Үкіметін басқарғанда 44 жаста болды. Осылайша оның саяси өмірбаяны басталады.

**Оқушылардың пікір-талас тудыру барысындағы сұрақтар:**1. Қазақ халқы үшін жасағаны ерлік пе? (Гаухар)  
2. Ұлтжанды болу үшін қандай болу керек? (Сания)

Елбасының қызмет жолының қалай өрбігенін хронологиялық кестеден көруге болады.

**«Жылдар сөйлейді»** айдарымен викториналық сұрақтарға жауап беріледі. Экранда көрсетілген жылға сәйкес Республика өміріне байланысты фактілерді еске түсіріңіздер. /слайд/  
**• 1991 жылы 1 желтоқсан***1991 жылы 1 желтоқсанда Республика жұртшылығы тұңғыш рет Нұрсұлтан Әбішұлы Назарбаевты Республикамыздың Президенті етіп сайлады.***• 1991 жылдың 16 желтоқсаны.***1991 жылдың 16 желтоқсанында Қазақстан Республикасы Жоғарғы сессиясы  
«Тәуелсіз демократиялық және құқылық мемлекет» деп жариялады.***• 1992 жыл 4 маусым***1992 жылы 4 маусымда жаңа мемлекеттік рәміздер Елтаңба, Ту, Әнұран бекітілді.***• 1993 жылы 15 қараша***1993 жылы 15 қарашада Қазақстан Республикасының Ұлттық ақшасы – Теңге айналымға енді.***• 1993 жыл 28 қаңтар***1995 жылы 28 қаңтарында тәуелсіз ҚР – ның тұңғыш «Ата Заңы» қабылданды.***• 1995 жыл 30 тамыз**

*1995 жылы 30 тамызда жалпыхалықтық Референдум негізінде қабылданған екінші конституциясы***1998 жыл 10 маусым***Астана - ҚР - ның саяси, әкімшілік және мәдени орталығы. Елбасы - Н. Назарбаевтың жарлығына сәйкес 1997 жылы мұнда бұрынғы астанамыз Алматыдан Республиканың басшы орындары Президент кеңесі, ҚР - ның Үкіметі және Парламент көшіп келді. Еліміздің басқару жұмыстары осы жерден жүзеге асырылады. 1998 жылы 10 маусымда жаңа астананың ресми тұсау кесері болды. /Астана көріністері/*

**2003 – 2005 жылдар**

*2003 – 2005 жылдар Ауылды қолдау жылдары*

**• 2006 жыл 7 қаңтар***• 2006 жылы 7 қаңтарда әнұран қабылданды.  
Егемен елім әнұраны жаңарды,  
“Менің Қазақстаным” жер жүзіне таралды.  
Сөзін жазған Жұмекен Нажмединов /1956 жыл/ және Нұрсұлтан Назарбаев /2005 жыл/.  
Әні Шәмші Қалдаяқовтікі 1956 жыл.*

1. **л**

*2006 жыл Қазақстанда Пушкин жылы, Ресейде Абай жылы болып жарияланды*

**2007****жыл**

***2007 жыл Дінмұхамед Қонаев жылы болып жарияланды***

**2008 жыл**

Қазақстанда Украина жылы болды. Шығыс Қазақстанның экология жылы болып жарияланды. Қазақ тілін қолдау жылы

**2009 жыл**

*2009 жыл Ана мен Бала жылы болып жарияланды. Германиядағы Қазақстан жылы болды*

Мына кестеден Нұрсұлтан Әбішұлы Назарбаевтың Президент болып сайланған және өкілеттігін ұзартқан мерзімдерін көріп отырсыздар. / слайд/  
\*1991 жылы 1 желтоқсанда дауыспен (98, 7 %) жеңіске жетті.  
\*1995 ж. сәуірдің 29-да жалпыхалықтық референдум нәтижесінде Қазақстан Республикасы Президенті Н. Ә. Назарбаевтың өкілеттігі 2000 ж. дейін ұзартылды.  
\* 1999 жылы қаңтардың 10-да өткен жалпыхалықтық сайлаудың нәтижесiнде Н. Назарбаев 79, 78 % дауыс алып, Қазақстан Республикасы Президенті болып қайта сайланды.  
\* 2005 ж. желтоқсанның 4-інде сайлаушылардың 91, 5 % дауысын алып, Қазақстан Республикасы Президенті болып қайта сайланды.

\*2011 жылы кезекті сайлауда ҚР Президенті болып Н.Ә.Назарбаев халық таңдауымен қайта сайланды.

**Камила:** Сөйлесіп бір жүргендей қай сөзінде де халықты биік қоясың

Халықпен бірге ашығасың, халықпен бірге тоясың

Жастықтың жалын шақтарымен айтып арман әндерін

Қазақстанның бақтарымен бірге жапырақ жаясың.

Халықтың мұңы мұңдайтының да, халықтың жыры жырлар жыр,

Көкірегінде көнермей әлі өткен де кеткен жылдар жыр

Соңына ердік сол ғана бізді жеткізеді деп бақытқа

Бақытқа баста байтақ еліңді, бақытсыздықтан құр қалдыр.

Нұрсұлтан бар деп нұрыңа сенің шомылғандай боп жүрем мен,

Бейнеңді көрсем беймезгіл кезде қабағымды ашам түнерген

Сүйеміз сені, санамыз сөніп қалмай тұрғанда сүйеміз,

Алланың бізге бір өзі сеніп өкілісің сен жіберген

• **Ғылыми атақтары / слайд/**Экономика ғылымдарының докторы.  
Қазақстан Республикасы Ұлттық ғылым академиясының, Халықаралық инженерлік академияның, Ресей Федерациясы әлеуметтік ғылымдар академиясының академигі. Әл - Фараби атындағы Қазақ мемлекеттік ұлттық университетінің құрметті профессоры. Беларус ғылым академиясының құрметті мүшесі. М. В. Ломоносов атындағы Мәскеу мемлекеттік университетінің құрметті профессоры.

**Аружан:** Ауыр күнді артымызға тастауы –  
Қиын сәтте қиындықтан қашпауы.  
Тілім, дінім, ұлтым қайта көгерген,  
Елбасымыз Нұрағаңның бастауы  
Туды ұстап тура жолға түсіріп,  
Жас Отанның өмірін де түсініп,   
«Елім, жерім» деп ұрандап тайсалмай,  
Бір керемет жасады - ау кісілік!

• **Басқа лауазымдары мен мансаптары** / слайд/  
\*Қазақстан халқы Ассамблеясының төрағасы.  
\*Қазақстанның Қарулы Күштерінің Жоғары Бас Қолбасшысы.  
\*Дүниежүзілік қазақтар қауымдастығының төрағасы.  
\*Нұр Отан Халықтық - демократиялық партиясының төрағасы.  
\*ОБСЕ-нің бас төрағасы  
**• Отбасылық жағдайы /слайд/** (Әлия)Жұбайы — Сара Алпысқызы — Халықаралық «Бөбек» балалар қайырымдылық қорын басқарады.  
Дариға — саясат ғылымдарының докторы, "Хабар" Ақпараттық агенттігінің директорлар Кеңесінің Төрайымы;  
Динара — Н. Ә. Назарбаев атындағы білімді қолдау қорын басқарады;  
Әлия — бизнеспен айналысады, «Элитстрой» құрылыс компаниясын басқарады.  
- Санамызды, дүниетанымымызды, мінезімізді де жаңаша қалыптастыруда Қазақстанның тәуелсіздігі жылдарында қыруар іс атқарылды. Бірақ олардың ішінде екеуін атап өту керек. Біріншісі – 1997 жылы Президент Н. Назарбаев ұсынған «Қазақстан – 2030» даму стратегиясы, екіншісі – Елорданың Алматыдан Астанаға көшірілуі, - деп 21 жыл ішінде елімізде болған жақсы істерге шолуды қорытындылаймын.

**Жас тілші сөйлейді:**

**Ауылымыздың бас маманы Беков Айдын Серікұлына:**

1. 2019 ж «Жастар жылы» деп аталу себебі неде?
2. Биылғы жылы жастарға мемлекет тарапынан қандай қолдау көрсетілуде?
3. Бүгінгі оқушыларға қандай бағыт – бағдар берер едіңіз?

**Ауылымыздың кітапханашысы Хасенова Салтанат Укановнаға:**

1. Елбасының «Ұлы даланың жеті қыры» бағдарламасының қандай маңызы бар?
2. «Елі үшін туған - Елбасы» дегенді қалай түсінесіз?
3. Елбасының жаңадан шыққан қандай кітаптары бар?

**Шұға:** Нұрсұлтан ата құтты болсын бүгінгі тойың

Сомданып, тұлғаланып өскен бойың

Жер шары әлемдегі барлық елдер

Біледі Президентіміздің ақыл – ойын

Арманын орындадың бабалардың,

Көтердің көкшіл туын даналардың

Қазақтың асқақтатар өр рухын

Ақтадың аппақ сүтін аналардың

Ұл едің қатарынан артық туған

Еңбекке жастайынан белін буған

Танытып әрбір елге белін буған

Жастарға жалын бердің білім қуған

Отан деген – әр адамның жүрегі,

Оған ел де, жер де, суда кіреді

Отынымды бар әлемге паш еткен

Президентім – мақтанышым тірегім!

Кітапханашы: бүгінгі дөңгелек үстелімізді Төле бидің сөзімен қорытындаласақ.  
Уа, халқым, сөз қадірін білесің.  
Жаңбыр жаумаса, жер жетім,  
Басшысы болмаса, ел жетім.  
Көсіле шабар жерім бар,  
Тау көтерген елім бар.  
Қол бастайтын ерім бар,  
Атадан қалған сара жолым бар.  
Қазақ елі желбіреп көк байрағың  
Гүлге оранды ауылың мен аймағың.  
Нұрсұлтаның биіктерге бастады,  
Ол көрсеткен нұрлы жолдан таймағын,-деп дөңгелек үстелімізді аяқтаймыз

**«Нұр – аға»** әні тыңдалады.